Here is a page extracted from Wikipedia that may contain CSS, HTML, and a lot of unformatted text.

Title: Vandarīkštė
Content: Vandarīkštė, voverīkštė īr meteoroluogėnis reiškėnīs, kumet Saulē apšvitėnus atmuosferuo esontius ondens spagus, dongou atsėrond ėštėsėnė barvu spektra šmirkšlie. Vandarīkštės skvarma − spalvuots lonks so rauduona barva ėšuorinie lonka posie ė violetėne vidinie lonka dalie. Dvėgobas vandarīkštės atvejo matuoms ontros, ne tuoks rīškos lonks, katruo spalvū lėnėjės ėšsėdiesčiosės advernėška tvarka.

Vandarīkšte sodara ištisėnis spalvū spėktros, tačēu paprastā matuoma tuokė barvu seka: rauduona, uoranžėnė, geltuona, žalė, žīdra, mielena ė violetėnė. 

Vandarīkštė realē nie tam tėkruo dongaus vėituo. Ana īr uoptėnis reiškėnīs ė anuos matuoma vėita prėgol nū stebietuojė ė Saulės padietėis. Vėsė ondens spagā vėinuodā lauž spindolius, tačēu tik dalis šiū spindoliū pasėik stebietuojė akis. Šėi spindolē ė sodara stebietuojou vandarīkštės vaizda. Vandarīkštė vėsadums īr prīšėnguo stebietojou posie, nė Saulė.

Dongos
Ondou
Gomtuos rēškėnē